
Nr. 18749/12.12.2022
REFERAT DE APROBARE

a proiectului de hotărâre privind delegarea gestiunii activităţii de eliminare, prin depozitare, a deşeurilor provenite de pe raza comunei Cornetu, judeţul Ilfov, membră a Asociaţiei de Dezvoltare Intercomunitară pentru Gestionarea Integrată a Deşeurilor Ilfov
La data de 30.09.2022 a intrat în vigoare OUG nr. 133/2022
 pentru modificarea și completarea OUG nr. 92/2021 privind regimul deșeurilor, precum și a Legii serviciului de salubrizare a localităților nr. 101/2006. 
I. În contextual modificărilor legislative survenite, Asociaţia de Dezvoltare Intercomunitară pentru Gestionarea Integrată a Deşeurilor Ilfov (ADIGIDI)
, prin adresa nr. 164/09.12.2022, înregistrată la Registratura Generală a Primăriei Cornetu sub nr. 18667/09.12.2022, ne informează cu privire la faptul că:

- se află în procedura de delegare a gestionării activităţii de eliminare, prin depozitare, a deşeurilor generate pe raza unităţilor administrativ-teritoriale membre;
- pentru asigurarea continuităţii serviciului de salubrizare, până la finalizarea procedurii anterior menţionate, va demara procedura de atribuire a contractului de delegare în regim de urgenţă (conform prevederilor din Legea serviciului de salubrizare a localităţilor nr. 101/2006, cu modificările şi completările ulterioare).

II. În continuarea corespondenţei de la pct. I, a fost trimisă şi adresa nr. 165/09.12.2022, înregistrată la Registratura Primăriei comunei Cornetu, judeţul Ilfov sub nr. 18729/12.12.2022, la care a fost anexată Documentaţia de atribuire a contractului de delegare a gestiunii activităţii de eliminare, prin depozitare, adeşeurilor provenite de pe raza UAT-urilor membre ale ADIGIDI. 

În scopul demarării procedurii de achiziţie, în conformitate cu prevederile legale în domeniul salubrizării, dar şi în domeniul achiziţiilor publice, ADIGIDI solicită adoptarea unei hotărâri a Consiliului local Cornetu, judeţul Ilfov
 prin care să se avizeze Documentaţia de atribuire.
III. Analizând modificările legislative intervenite în domeniul serviciilor de salubrizare şi al regimului deşeurilor, precum şi prevederile incidente în domeniul achiziţiilor publice, 
Ţinând cont şi de faptul că UAT Cornetu, judeţul Ilfov a acordat mandat special ADIGIDI pentru activitatea de eliminare, prin depozitare, a deşeurilor de pe raza UAT Cornetu, judeţul Ilfov, 

Apreciez legal, necesar și oportun proiectul de hotărâre, în forma prezentată, drept pentru care îl supun dezbaterii și aprobării Consiliului local.
PRIMAR,
Adrian Eduard STOICA
� Publicată în Monitorul Oficial nr. 958 din 30.09.2022.


� Din care face parte şi comuna Cornetu, judeţul Ilfov.


� Precum şi a tuturor UAT-urilor care fac parte din această Asociaţie.





